---

**Animalia** — Arthropoda

Classis : Insecta   
Ordo : Lepidoptera   
Familia : Nymphalidae   
Tribus : Nymphalini   
Genus : ***Inachis***   
Hübner, 1819  
Species : ***Inachis io***   
*Inachis io*   
(Linnaeus, 1758)  
Synonyma
\* *Nymphalis io*
* *Papilio io*

***Inachis io*** est papilio familiae Nymphalidarum, sola species sui generis, quae in Europa Asiaque temperata ad orientem usque ad Iaponiam endemicus est.

Sunt duae subspecies, *Inachis io caucasica* (Jachontov, 1912) in Atropatene, et *Inachis io geisha* (Stichel, 1908) in Iaponia et Oriente Russico endemicae.

In Insulis Britannicis, hic papilio in Anglia, Scotia (Orcadibus Insulis et Aemodis non exclusis), Cambria, et Hibernia videtur. Sua distributio geographica hodie extenditur. Nihil ei minari putatur.

Proprietates
------------

Latitudo alarum est 50–55 mm. Principalis alarum color est robiginosus, et cuique apice est propria macula ocularis nigra, caerulea, flava. Latus inferius est brunneum vel nigrum.

* Inachis io Inachis io
* △ Inachis io △ Inachis io

Historia naturalis
------------------

*Inachis io* in silvis, agris, pratis, pascuis, vivariis, et hortis, et a terris humilibus ad 2500 m super maris aequor habitat. Hic est papilio quotidianus, in permultis vivariis hortisque Europaeis visus. Mas terram defendit quam saepe in via feminarum ad situs ovipositionis eligit.

Hic papilio per hiemem hibernat antequam ova parit vere ineunte. Ova costata et olivacea in superioribus plantarum partibus, in inferioribus foliorum *Urticarum* *Hululique* lateribus adligantur. Erucae, nigrae, quoque in segmento sex ordinibus spicarum hamatarum serieque punctorum alborum, capite nigro, post septem dierum spatium excluduntur. Chrysalis est vel cinerea vel fusca vel viridis, aliquando colore aliquantum nigro tincta. Erucae ad 42 mm longae sunt.

Larvae *Urtica dioica, Humulo lupulo,* et *Urtica urenti* vescuntur.

Adulti nectar ex variissimis plantis florentibus sorbillant, inter quas *Buddleia, Salices, Taraxaca, Origanum* ferum, *Sambucus ebulus, Eupatorium cannabinum, Trifolia* ; ei etiam suco arborum et fructibus putrescentibus utuntur.

Etymologia
----------

Io in mythologia Graeca fuit filia Inachi, regis Argorum, et ea fuit Herae sacerdos, cui Iuppiter vim obtulit et quem in iuvencam commutavit.

Pinacotheca
-----------

* Exemplar colorum in latere inferiori.Exemplar colorum in latere inferiori.
* Ova.Ova.
* Eruca.Eruca.
* Larvae Urticis vescuntur.Larvae *Urticis* vescuntur.
* Chrysalis.Chrysalis.

Notae
-----

1. 1 2  "Peacock". *A-Z of Butterflies*. Butterfly Conservation .
2. 1 2 3  Eeles, Peter. "Peacock - Inachis io". *UK Butterflies* .
3. ↑  Peter W. Price, *Insect ecology,* ed. 3a. (John Wiley, 1997, ISBN 978-0-471-16184-4), p. 405; pagina *Inachis* apud books.google.co.in.
4. 1 2  Stokoe, W.J. (1966). *The Observers Book of Butterflies*. The Observer's Books (Fully ilustrated ed.). London: Frederick Warne & Co. pp. 191

Bibliographia
-------------

* Baker, R. R. (1972). "Territorial Behaviour of the Nymphalid Butterflies, Aglais urticae (L.) and Inachis io (L.)". *Journal of Animal Ecology* **41** (2): 453–469

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Inachem Io*** spectant. |

|  |  |
| --- | --- |
|  | Vide **"Inachis io"** apud **Vicispecies**. |

* Pagina *Inachis* apud situm butterfly-conservation.org
* Pagina *Inachis io* apud situm arkive.org
* Pagina *Inachis Io* apud situm ukbutterflies.co.uk
* "Peacock Photosynth," photosynth *Inachis Io* apud situm photosynth.net